Die reuse- gevlekte kluisenaarskrap (Dardanus megistos) is 'n kluisenaarskrap wat wydverspreid in die Stille en die Indiese Oseaan voorkom. In die Indiese Oseaan kom dit aan die kus van Oos-Afrika suidwaarts tot by die noorde van KwaZulu-Natal voor. Die krap word tot 100 mm lank en is een van die grootste kluisenaarskrappe. Die seedier is rooi-oranje van kleur en word bedek met swart omringde wit kolletjies. Die lyf en ledemate word bedek met lang, rooierige hare. Die linkerknyper is groter as die regterknyper. Die oë is aan rooi steeltjies vas en die oog het 'n swart middelpunt. Die seedier word in vlak water aangetref wat tot 20 m diep is. Dit is oor die algemeen 'n aasdier en dit is bekend dat dit ook weekdiere eet. Die spesie is seldsaam. The Reef Guide: Fishes, corals, nudibranchs & other invertebrates: East & South Coasts of Southern Africa, deur Dennis King & Valda Fraser, Struik Nature, 2014. ISBN 978-1-77584-018-3 Patsy McLaughlin (2009). Patsy McLaughlin (red.). "Dardanus megistos (Herbst, 1804)".